
         ROMÂNIA

MUNICIPIUL MARGHITA

  MARGITTA MEGYEI JOGÚ VÁROS – MARGHITA TOWN
        415300 - Marghita,  jud. Bihor,                                                    telefon : +40259362001

        Calea Republicii,  nr.1,                                                                                +40359409977

        Cod fiscal 4348947                                                                       fax: +40359409982

e-mail:primaria@marghita.ro
Nr. 12385 din 07.11.2024
REFERAT DE APROBARE

pentru proiectul  de hotărâre privind înființarea

Cabinetului Primarului
Prezentul referat de aprobare are la bază prevederile art.6 alin.(3) si art.30 alin.(1) si alin.(2) din Legea nr.24/2000 privind normele de tehnica legislativa pentru elaborarea actelor normative, republicată, cu modificările și completările ulterioare, reprezentând instrumentul de prezentare și motivare a proiectului de hotărâre privind modificarea Organigramei, a Statului de funcții, a Municipiului Marghita.
           Motivul elaborării acestui proiect de hotărâre îl constituie necesitatea reînființării a 2 funcții contractuale de consilier, studii S, treapta IA,  în cadrul Cabinetului Primarului , structură care a fost desființată în baza HCL. Nr.192/26.09.2023.
Ca urmare, față de cele arătate mai sus, în baza prevederilor:

· art.544, lit.h), art.545, lit.l), art.546, lit.k), art. 547, art. 548 din Ordonanţa de urgenţă a Guvernului nr.57/2019 privind Codul Administrativ, cu modificările și completările ulterioare,

· Legii contenciosului administrativ nr.554/2004, cu modificările și completările ulterioare,

· Legii nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

· art.196 alin.(1) lit.a) din OUG nr.57/2019 privind Codul Administrativ, cu modificările și completările ulterioare,

PROPUN:
1. Reînființarea structurii Cabinet primar din cadrul Primăriei Municipiului Marghita, care va avea în componentă 2 funcții contractuale de consilier, studii S, treapta IA, 

Potrivit art. 158 - Cabinetul primarului si viceprimarului din OUG nr.57/2019 privind Codul administrativ, cu modificările și completările ulterioare, primarii si viceprimarii municipiilor pot înființa, în limita numarului maxim de posturi aprobate, cabinetul primarului, respectiv al viceprimarului, in conditiile prevazute de partea a VI-a titlul III capitolul II. 
În baza art. 129 alin.(1) și  (2) lit. a),  alin.(3) lit.c), din O.U.G.nr. 57/2019 privind Codul administrativ, cu modificările și completările ulterioare,  cu respectarea încadrării în cheltuielile  de personal aprobate în buget, consider, față de cele prezentate mai sus, că este oportună întocmirea unui proiect de hotărâre în vederea modificării Organigramei, a Statului de funcții şi a Regulamentului de organizare și funcționare al aparatului de specialitate al primarului Municipiului Marghita pentru anul 2024.
Primar,

Zsolt DEMIÁN

